CELEX: 32011R0779
Language: lv
Date: 2011-07-12 00:00:00
Title: Padomes Regula (ES) Nr. 779/2011 ( 2011. gada 12. jūlijs ) par zvejas iespēju sadalījumu atbilstīgi Protokolam starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti

5.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 202/31
            
         PADOMES REGULA (ES) Nr. 779/2011
   (2011. gada 12. jūlijs)
   par zvejas iespēju sadalījumu atbilstīgi Protokolam starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2006. gada 22. maijā pieņēma Regulu (EK) Nr. 764/2006 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Marokas Karalisti (1) (turpmāk “partnerattiecību nolīgums”).
            
         
               (2)
            
            
               Ņemot vērā to, ka tā protokola darbības termiņš, ar kuru nosaka partnerattiecību nolīgumā paredzētās zvejas iespējas un finansiālo ieguldījumu, ir beidzies 2011. gada 27. februārī, 2011. gada 25. februārī tika parafēts jauns protokols starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts partnerattiecību nolīgumā (2) (turpmāk “protokols”). Protokols ES kuģiem piešķir zvejas iespējas ūdeņos, kas ir Marokas suverenitātē vai jurisdikcijā.
            
         
               (3)
            
            
               Padome 2011. gada 12. jūlijā pieņēma Lēmumu 2011/491/ES (3) par protokola parakstīšanu un provizorisku piemērošanu.
            
         
               (4)
            
            
               Ir jānosaka metode zvejas iespēju iedalīšanai dalībvalstīm protokola piemērošanas laikā.
            
         
               (5)
            
            
               Saskaņā ar 10. panta 1. punktu Padomes Regulā (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (4), ja konstatē, ka nav pilnībā izmantotas Savienībai saskaņā ar protokolu piešķirtās zvejas iespējas, Komisija informē attiecīgās dalībvalstis. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Šis termiņš būtu jānosaka.
            
         
               (6)
            
            
               Ievērojot to, ka iepriekšējā protokola darbības termiņš beidzās 2011. gada 27. februārī un ka protokolu provizoriski piemēro kopš 2011. gada 28. februāra, šī regula būtu jāpiemēro no 2011. gada 28. februāra,
            
         IR PIEŅĒMUSI ŠO REGULU.
   1. pants
   1.   Zvejas iespējas, kas noteiktas Protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti (turpmāk “protokols”) (turpmāk “protokols”), dalībvalstīm sadala šādi:
   
               Zvejas kategorija
            
            
               Kuģa tips
            
            
               Dalībvalsts
            
            
               Zvejas licences vai kvota
            
         
               Nerūpnieciskā zveja ziemeļos, pelaģiskās sugas
            
            
               Seineri
            
            
               Spānija
            
            
               20
            
         
               Nerūpnieciskā zveja ziemeļos
            
            
               Kuģi zvejai ar grunts āķu jedām < 40 GT
            
            
               Spānija
            
            
               20
            
         
               Portugāle
            
            
               7
            
         
               Kuģi zvejai ar grunts āķu jedām > 40 GT < 150 GT
            
            
               Portugāle
            
            
               3
            
         
               Nerūpnieciskā zveja dienvidos
            
            
                
            
            
               Spānija
            
            
               20
            
         
               Bentiskā zveja
            
            
               Kuģi zvejai ar grunts āķu jedām
            
            
               Spānija
            
            
               7
            
         
               Portugāle
            
            
               4
            
         
               Traleri
            
            
               Spānija
            
            
               10
            
         
               Itālija
            
            
               1
            
         
               Tunzivju zveja
            
            
               Kuģi zvejai ar makšķerkāta āķu rindām
            
            
               Spānija
            
            
               23
            
         
               Francija
            
            
               4
            
         
               Rūpnieciskā pelaģiskā zveja
            
            
                
            
            
               Vācija
            
            
               4 850 t
            
         
               Lietuva
            
            
               15 520 t
            
         
               Latvija
            
            
               8 730 t
            
         
               Nīderlande
            
            
               19 400 t
            
         
               Īrija
            
            
               2 500 t
            
         
               Polija
            
            
               2 500 t
            
         
               Apvienotā Karaliste
            
            
               2 500 t
            
         
               Spānija
            
            
               400 t
            
         
               Portugāle
            
            
               1 333 t
            
         
               Francija
            
            
               2 267 t
            
         2.   Regulu (EK) Nr. 1006/2008 piemēro, neskarot Partnerattiecību nolīgumu zivsaimniecības nozarē starp Eiropas Kopienu un Marokas Karalisti.
   3.   Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus zvejas atļaujas pieprasījumus saskaņā ar Regulas (EK) Nr. 1006/2008 10. pantu.
   Minētās regulas 10. panta 1. punktā paredzētais termiņš tiek noteikts desmit darbdienas.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 28. februāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 12. jūlijā
      
         
            Padomes vārdā –
         
            priekšsēdētājs
         
         J. VINCENT-ROSTOWSKI
      
   
   
      (1)  OV L 141, 29.5.2006., 1. lpp.
   
      (2)  Sk. šā Oficiālā Vēstneša 3. lpp.
   
      (3)  Sk. šā Oficiālā Vēstneša 1. lpp.
   
      (4)  OV L 286, 29.10.2008., 33. lpp.